Kommissionens forordning (EF) nr. 2073/2000

af 29. september 2000

om nedsættelse i sukkersektoren for produktionsåret 2000/01 af garantimængden inden for ordningen med produktionskvoter og de forventede maksimale forsyningsbehov for raffineringsindustrien inden for præferenceimportordningerne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2038/1999 af 13. september 1999 om den fælles markedsordning for sukker(1), ændret ved Kommissionens forordning (EF) nr. 1527/2000(2), særlig artikel 26, stk. 5, og artikel 44, stk. 6, og

ud fra følgende betragtninger:

(1) Ifølge artikel 26, stk. 5, første og andet afsnit, i forordning (EF) nr. 2038/1999 skal garantimængden inden for produktionskvoteordningen inden den 1. oktober nedsættes for hvert produktionsår, når prognoserne viser, at der er en restmængde, der kan udføres med restitution, og som er større end det maksimum, der er fastsat i den landbrugsaftale, der er indgået i overensstemmelse med traktatens artikel 300, stk. 2.

(2) Prognoserne for produktionsåret 2000/01 viser, at der eksisterer en restmængde, der kan udføres, og som er større end det maksimum, der er fastsat i aftalen for dette produktionsår. Det er derfor nødvendigt at fastsætte forskellen, hvormed garantimængden skal nedsættes, og præcisere dens fordeling dels mellem sukker, isoglucose og inulinsirup, dels mellem de berørte produktionsområder med anvendelse af de fordelingskoefficienter, der er fastsat til dette formål.

(3) Hver medlemsstat fordeler derefter i henhold til artikel 26, stk. 5, tredje afsnit, i forordning (EF) nr. 2038/1999 den forskel, som gælder for den, mellem de producerende virksomheder, der er etableret på dens område, efter forholdet mellem deres A-kvote og deres B-kvote for det pågældende produkt og medlemsstatens A-basismængde og B-basismængde eller, afhængigt af tilfældet, summen af de A-kvoter og summen af de B-kvoter for dette produkt, der er tildelt de virksomheder, der er etableret på den pågældende medlemsstats område.

(4) Det fastsættes i artikel 44, stk. 5, i forordning (EF) nr. 2038/1999, at en nedsættelse af garantimængden skal medføre en nedsættelse af EF-raffinaderiernes forventede maksimale forsyningsbehob for råsukker for det pågældende produktionsår. Det er derfor nødvendigt at fastsætte den tilsvarende nedsættelse af de formodede maksimale behov og at præcisere dens fordeling mellem de pågældende medlemsstater.

(5) Der bør fastsættes de frister, der er nødvendige, til at medlemsstaterne kan foretage den nedsættelse, der skal gælde for hver produktionsvirksomhed, som er etableret på deres område, og til fremsendelsen af de relevante data.

(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

1. Ved anvendelse af artikel 26, stk. 5, i forordning (EF) nr. 2038/1999 nedsættes garantimængden inden for produktionskvoteordningen i sukkersektoren med en forskel svarende til 498800 tons, udtrykt i hvidt sukker, for produktionsåret 2000/01.

2. Den i stk. 1 omhandlede forskel fordeles mellem produkter og områder som fastsat i bilag I.

Efter nedsættelsen med forskellen er de basismængder, der benyttes ved tildeling af produktionskvoter til de producerende virksomheder for produktionsåret 2000/01, de mængder, der er angivet i bilag II.

3. For hver producerende virksomhed, der har fået tildelt en produktionskvote for produktionsåret 2000/01, fastsætter medlemsstaterne inden den 1. november 2000 den forskel, som gælder for den, samt dens ændrede A-kvote og B-kvote som følge af anvendelsen af denne forskel.

4. Medlemsstaterne giver senest den 15. november 2000 Kommissionen meddelelse om forskellene og de ændrede A- og B-kvoter for hver produktionsvirksomhed, der er etableret på deres område.

Artikel 2

1. Ved anvendelse af artikel 44, stk. 5, i forordning (EF) nr. 2038/1999 nedsættes EF-raffinaderiernes forventede maksimale forsyningsbehov med en mængde på 8365 tons, udtrykt i hvidt sukker.

2. Den i stk. 1 omhandlede nedsættelse fordeles mellem de pågældende medlemsstater som fastsat i bilag III.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. september 2000.

På Kommissionens vegne

Franz Fischler

Medlem af Kommissionen

(1) EFT L 252 af 25.9.1999, s. 1.

(2) EFT L 175 af 14.7.2000, s. 59.

BILAG I

Fordeling på produkter og områder af den forskel, der udgør nedsættelsen af garantimængden

1. A-basismængder

>TABELPOSITION>

2. B-basismængder

>TABELPOSITION>

BILAG II

Basismængder, der benyttes ved tildelingen af A- og B-produktionskvoter efter nedsættelsen af garantimængden

1. A-basismængder

>TABELPOSITION>

2. B-basismængder

>TABELPOSITION>

BILAG III

Fordeling på medlemsstater efter nedsættelsen af det forventede maksimale forsyningsbehov, udtrykt i hvidt sukker, for raffineringsindustrien

>TABELPOSITION>